ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

    1.  วิสัยทัศน์ วัตถุประสงค์ เป้าหมาย หรือกลยุทธ์ในการดำเนินงานของบริษัท

- วิสัยทัศน์

“สร้างนวัตกรรมแห่งความอร่อย เพื่อคุณภาพชีวิตที่ดี อร่อยเต็มยิ้ม เต็มอิ่มด้วยคุณภาพและโภชนาการสูง” 

  - วัตถุประสงค์

1.คิดค้นและพัฒนาผลิตภัณฑ์ใหม่ๆ อย่างไม่หยุดนิ่ง ให้มีความหลากหลายและ

  สามารถเข้าถึงผู้บริโภคกลุ่มต่าง ๆ

2.นำเสนอผลิตภัณฑ์ที่มีคุณค่าสารอาหารจากทะเล ที่มีคุณภาพและมีคุณค่าทาง

  โภชนาการ

- เป้าหมาย

เป็นผู้นำตลาดด้านอาหารสำเร็จรูปบรรจุกระป๋องปรุงรส

1.2 การเปลี่ยนแปลงและพัฒนาการที่สำคัญ

บริษัท ผลิตภัณฑ์อาหารกว้างไพศาล จำกัด (มหาชน) จดทะเบียนก่อตั้งเมื่อวันที่ 1 พฤศจิกายน
2522 ด้วยทุนจดทะเบียนเริ่มแรก 2 ล้านบาท
โดยกลุ่มตระกูลโตทับเที่ยงประกอบธุรกิจผู้ผลิตและจำหน่ายอาหารกระป๋อง ภายใต้
เครื่องหมายการค้า “ปุ้มปุ้ย” และ “ปลายิ้ม” ได้แก่ ปลาซาร์ดีนในซอสมะเขือเทศ ,
หอยลายอบกรอบ และปลาซาร์ดีนในซอสมะเขือเทศรสเผ็ด ฯลฯ

ในปี 2537 บริษัทฯ ได้จดทะเบียนแปรสภาพเป็นมหาชนจำกัด เมื่อวันที่ 4 พฤศจิกายน 2546
จากการแปลงหุ้นกู้แปลงสภาพเป็นหุ้นสามัญ ทำให้บริษัทฯ มีหุ้นสามัญเพิ่มขึ้นจำนวน 18.62 ล้านหุ้น
(มูลค่าที่ตราไว้หุ้นละ 10 บาท) คิดเป็นมูลค่าทุนจดทะเบียน 186.20 ล้านบาท ซึ่งถือครองโดย
บริษัท กว้างโฮลดิ้ง จำกัด และทำให้บริษัทฯ มีทุนจดทะเบียนที่ชำระแล้วทั้งหมดจำนวน 37.62
ล้านหุ้น เป็นจำนวนเงิน 376.20 ล้านบาท ซึ่งบริษัทฯ
ได้ทำการจดทะเบียนเพิ่มทุนชำระแล้วกับกระทรวงพาณิชย์

ตามรายงานการประชุมสามัญผู้ถือหุ้น ประจำปี 2551 เมื่อวันที่ 18 เมษายน 2551
ที่ประชุมมีมติรับทราบและรับรองเรื่องการที่บริษัทฯ ขายเงินลงทุนใน บริษัท กว้างโฮลดิ้ง จำกัด
จำนวน 7,509,866 หุ้น ให้แก่ บริษัท เอส.ตรังคอมเพล็กซ์ จำกัด เมื่อวันที่ 28 กันยายน 2550
และให้คำมั่นว่ากรณีหาก บริษัท กว้างโฮลดิ้ง จำกัด ขายหุ้นสามัญของบริษัทฯ
ออกไปได้มูลค่าจำนวนเงินเท่าใดเมื่อหักภาระต้นทุน ( Carried Cost ) หรือค่าใช้จ่ายอื่นๆ
ที่อาจเกิดขึ้นจริงออกแล้ว จะโอนกลับคืนมาให้แก่บริษัทฯ ในโอกาสแรก รวมถึงกรณีที่บริษัท
กว้างโฮลดิ้ง จำกัด ได้โอนหุ้นสามัญของบริษัท โรงแรมธรรมรินทร์ จำกัด จำนวน 1,900,000 หุ้น
และหุ้นสามัญของ บริษัท ตรังชัวร์ จำกัด จำนวน 980,000 หุ้น
ซึ่งมีการประกอบการอยู่กลับมาให้บริษัทฯ ถือครองได้เรียบร้อยแล้ว เมื่อวันที่ 2 เมษายน 2551

2.  ลักษณะการประกอบธุรกิจ

โครงสร้างรายได้

+------------------+---------------+-------+-------+-------+-------+
| สายผลิตภัณฑ์ /      | ดำเนินการโดย   | %     | ปี     | ปี     | ปี     |
| กลุ่มธุรกิจ          |               | การถือ | 2555  | 2556  | 2557  |
|                  |               | หุ้นของ |       |       |       |
|                  |               | บริษัทฯ | รายได้ | รายได้ | รายได้ |
|                  |               |       |       |       |       |
|                  |               |       | (พ    | (พ    | (พ    |
|                  |               |       | ันบาท) | ันบาท) | ันบาท) |
+------------------+---------------+-------+-------+-------+-------+
| ผลิตและจำหน่ายอาห  | บมจ.          | 100   | 1,37  | 1,27  | 1,38  |
| ารทะเลบรรจุกระป๋อง | ผลิตภัณฑ์อ       |       | 5,033 | 2,924 | 8,454 |
| และอาห           | าหารกว้างไพศาล |       |       |       |       |
| ารบรรจุภาชนะปิดผนึก |               |       |       |       |       |
+------------------+---------------+-------+-------+-------+-------+

+-----------------------+---------+-----+--------+-----+--------+----+
| สายผลิตภัณฑ์             | ปี 2555  |     | ปี 2556 |     | ปี 2557 |    |
|                       |         |     |        |     |        |    |
|                       | รายได้   |     | รายได้  |     | รายได้  |    |
+-----------------------+---------+-----+--------+-----+--------+----+
|                       | (พันบาท) | %   | (      | %   | (      | %  |
|                       |         |     | พันบาท) |     | พันบาท) |    |
+-----------------------+---------+-----+--------+-----+--------+----+
| -                     | 232,610 | 17  | 2      | 19  | 3      | 24 |
| ปล                    |         |     | 46,639 |     | 29,305 |    |
| าซาร์ดีนและปลาแมคเคอเรล |         |     |        |     |        |    |
|                       |         |     |        |     |        |    |
| ในซอสมะเขือเทศ         |         |     |        |     |        |    |
+-----------------------+---------+-----+--------+-----+--------+----+
| -                     | 789,657 | 57  | 6      | 52  | 6      | 43 |
| ปล                    |         |     | 58,624 |     | 02,090 |    |
| าซาร์ดีนและปลาแมคเคอเรล |         |     |        |     |        |    |
|                       |         |     |        |     |        |    |
| ปรุงรสอื่นๆ              |         |     |        |     |        |    |
+-----------------------+---------+-----+--------+-----+--------+----+
| - หอยปรุงรส            | 341,706 | 25  | 3      | 26  | 4      | 31 |
|                       |         |     | 28,003 |     | 31,450 |    |
+-----------------------+---------+-----+--------+-----+--------+----+
| - ปลาแช่แข็ง และอื่นๆ     | 11,060  | 1   | 39,658 | 3   | 25,609 | 2  |
+-----------------------+---------+-----+--------+-----+--------+----+
| รวม                   | 1,      | 100 | 1,2    | 100 | 1,3    | 1  |
|                       | 375,033 |     | 72,924 |     | 88,454 | 00 |
+-----------------------+---------+-----+--------+-----+--------+----+

2.1 ลักษณะผลิตภัณฑ์หรือบริการ

บริษัท ผลิตภัณฑ์อาหารกว้างไพศาล จำกัด (มหาชน) เป็นผู้ผลิต และจำหน่ายอาหารกระป๋อง
และอาหารบรรจุในภาชนะปิดผนึก ซึ่งสามารถนำไปอุ่นรับประทานได้เลย
โดยไม่จำเป็นต้องปรุงรสชาติ ผลิตภัณฑ์ของบริษัท เริ่มต้นจากปลากระป๋องรสชาติต่างๆ
จากนั้นได้พัฒนาไปสู่การนำสัตว์ทะเลอื่นมาทำเป็นอาหารกระป๋องได้แก่หอยลายและหอยแครง
นอกจากนั้นบริษัทยังได้เพิ่มความหลากหลากของผลิตภัณฑ์เพื่อให้สามารถเข้าถึงผู้บริโภคได้มากขึ้น
อาทิ ข้าวบรรจุกระป๋อง อาหารในภาชนะปิดผนึก และผลิตภัณฑ์อาหารทานเล่นบรรจุในซองปิดผนึก
ลักษณะของลูกค้าที่จะบริโภคอาหารชนิดนี้เหมาะสำหรับผู้ที่ต้องการความรวดเร็วในการรับประทาน
ผู้ไม่มีเวลาปรุงแต่งอาหารด้วยตนเอง การผลิตของบริษัทฯ นั้น สามารถผลิตได้ทุกฤดูกาล
เนื่องจากแหล่งวัตถุดิบของบริษัทฯ อยู่ใกล้พื้นที่ ทางบริษัทฯ
ได้จัดหาและสำรองไว้ที่คลังสินค้าของบริษัทฯ เอง ค่อนข้างมากในช่วงระยะเวลาที่วัตถุดิบมีมาก

2.2 การตลาดและภาวะการแข่งขัน

(ก) การตลาด

การทำการตลาดของผลิตภัณฑ์และบริการที่สำคัญ บริษัทฯ มีกลยุทธ์ในการแข่งขัน ดังนี้คือ

1. ความหลากหลายของประเภทผลิตภัณฑ์ บริษัทฯ
มีการวางแผนในการออกผลิตภัณฑ์ใหม่อย่างต่อเนื่อง
นับตั้งแต่การดำเนินงานในช่วงแรกจนถึงปัจจุบันมีประมาณ 40 ชนิด
ที่มีจำหน่ายในท้องตลาดทั่วไปแต่บริษัทฯ ก็ยังไม่หยุดยั้งในการคิดค้นสูตรอาหารใหม่
เพื่อตอบสนองต่อความต้องการของผู้บริโภค โดยมีแผนที่จะออกจำหน่ายผลิตภัณฑ์ประมาณ 1
ชนิดต่อทุก 2 ปี

2. รสชาติของอาหาร บริษัทฯ ทำการปรับปรุง และพัฒนารสชาติของอาหารให้เป็นที่ถูกปาก
และคุ้นเคยกับรสนิยมของคนไทย และประเทศใกล้เคียง และยังมีรสชาติที่เป็นเอกลักษณ์ของตนเอง

3. กลุ่มเป้าหมายของบริษัทฯ จะเป็นกลุ่มผู้ต้องการความสะดวกรวดเร็วในการประกอบอาหาร
บริษัทฯ วางกลุ่มเป้าหมายที่จะจัดส่งสินค้าของบริษัทฯ ออกสู่ตลาดต่างประเทศ
ทั้งในแถบเอเชียซึ่งมีพฤติกรรมการบริโภคคล้ายคลึงกับตลาดในประเทศ
ซึ่งผลสำรวจเบื้องต้นของบริษัทฯ
จะเน้นส่งเสริมการทำตลาดเดิมที่มีคู่ค้าอยู่แล้วในกลุ่มประชาคมเศรษฐกิจอาเซียนหรือ AEC ฮ่องกง
จีน ออสเตรเลีย เป็นต้น และบริษัทฯ ยังได้ขยายตลาดสู่กลุ่มประเทศในกลุ่มสหภาพภาพยุโรปหรือEU
ในบางประเทศแล้ว

4. นโยบายการตั้งราคาของบริษัทฯ ในปัจจุบันจะคำนึงถึงกำไรส่วนเพิ่มของต้นทุนสินค้า
โดยประมาณ 25-30% ของต้นทุนของสินค้า ทั้งนี้ นโยบายการตั้งราคาสินค้าของบริษัทฯ
สิ่งที่จะนำมาคำนึงถึง หรือทบทวนใหม่เมื่อมีปัจจัยหลักสำคัญที่เปลี่ยนแปลงไป
และมีผลกระทบต่อต้นทุนของสินค้าของบริษัทฯ อย่างมีนัยสำคัญ เช่น
วัตถุดิบหลักมีการเปลี่ยนแปลงเพิ่มขึ้นหรือลดลง

  ลักษณะของลูกค้า

นับตั้งแต่ต้นปี 2537 เป็นต้นมา บริษัทฯ เป็นผู้ผลิตและจำหน่ายเองทั้งหมด ทั้งนี้ บริษัทฯ
ยังคงมีกลุ่มลูกค้าเป็นกลุ่มเดิม และไม่ได้มีการเปลี่ยนแปลงใดๆที่เป็นสาระสำคัญ
หรือมีผลกระทบต่อผลการดำเนินงานของบริษัทฯ แต่อย่างใด

ในระยะ 3 ปีที่ผ่านมา มีการขายให้แก่ลูกค้ารายใหญ่ 10 รายแรก คิดเป็นร้อยละ 28 ของยอดขาย
บริษัทฯ ไม่มีการขายให้ลูกค้ารายใดเกินกว่าร้อยละ 30 ของยอดขาย

การจำหน่ายและช่องทางการจำหน่าย

การกระจายช่องทางจัดจำหน่าย บริษัทฯ ทำการกระจายการจัดจำหน่ายไปยังห้างสรรพสินค้า
ร้านสะดวกซื้อ ซุปเปอร์มาเก็ต เอเย่นต์ร้านค้า และร้านค้าปลีกทั่วไป
ได้อย่างทั่วถึงทั้งในเขตกรุงเทพฯ ปริมณฑล และจังหวัดต่างๆ ทั่วทุกภาคของเมืองไทย
ซึ่งทำให้เข้าถึงผู้บริโภคที่เป็นกลุ่มลูกค้าเป้าหมายได้อย่างมีประสิทธิภาพมากที่สุด

  ตลาดในประเทศ

การจำหน่ายผลิตภัณฑ์ในประเทศของบริษัทฯ คิดเป็นร้อยละ 90
ของรายได้จากการขายซึ่งการจัดจำหน่ายโดยทั่วไปจะมีช่องทางการจัดจำหน่ายที่กว้างขวางอยู่ทั่วประเทศ
ลักษณะการจัดจำหน่ายของบริษัทฯ แบ่งเป็น 2 วิธี

1. การขายส่ง (WHOLESALES) บริษัทฯ จะขายผลิตภัณฑ์ผ่านช่องทางนี้ ประมาณร้อยละ 80
โดยจะส่งพนักงานขายออกไปยังห้างสรรพสินค้า ร้านสะดวกซื้อ ซุปเปอร์มาร์เก็ต
และร้านค้าทั้งในเขตกรุงเทพฯ และต่างจังหวัด ในประเทศ ประมาณ 4,000 ร้านค้า
เพื่อรับคำสั่งซื้อสินค้า และส่งคำสั่งดังกล่าวมายังสำนักงานในเขตกรุงเทพฯ
เพื่อจัดส่งสินค้าให้แก่ลูกค้าทั่วไป การจำหน่ายโดยวิธีนี้บริษัทฯ
จะกำหนดระยะเวลาในการชำระเงินค่าสินค้าไม่เกิน 45 วัน

2. การขายเงินสด (CASH SALES) บริษัทฯ จะขายผลิตภัณฑ์ ผ่านช่องทางนี้ประมาณร้อยละ 20
โดยบริษัทฯ จะมีรถยนต์บรรทุกสินค้าไปตามร้านค้าปลีกต่างๆ ประมาณ 12,000 ร้านค้า
เพื่อขายสินค้าให้แก่ลูกค้าโดยตรง การจำหน่ายโดยวิธีนี้ บริษัทฯ
จะเก็บเงินสดหรือเช็คจากลูกค้าทันที หรืออาจจะผ่อนผันระยะเวลาในการชำระเงินค่าสินค้าไม่เกิน
30 วัน ซึ่งเป็นกรณีที่ลูกค้ามีสถานภาพมั่นคง และมีการค้าต่อเนื่องมานาน

ตลาดต่างประเทศ

การจำหน่ายผลิตภัณฑ์ของบริษัทฯ ไปยังต่างประเทศนั้นคิดเป็นร้อยละ 9 ของรายได้จากการขาย
ช่องทางการจัดจำหน่ายแบ่งเป็น 2 วิธี คือ

1. การขายผ่านผู้ค้าส่งในประเทศ ซึ่งมีปริมาณการขายคิดเป็นร้อยละ 40
ของปริมาณการขายรวมในตลาดต่างประเทศ โดยบริษัทฯ มีผู้ค้าส่งในประเทศไทยมากกว่า 30 ราย
มีผู้ทำหน้าที่ส่งสินค้าออกไปจำหน่ายให้กับผู้ส่งสินค้าในต่างประเทศอีกต่อหนึ่ง
ซึ่งมีที่ตั้งอยู่ในประเทศต่างๆ เช่น ประเทศในแถบยุโรป และอเมริกา

2. การขายส่งผ่านผู้ค้าส่งในต่างประเทศ มียอดขายรวมเป็นร้อยละ 60
ของปริมาณการขายในตลาดต่างประเทศ บริษัทฯ
จะเป็นผู้จัดจำหน่ายให้กับผู้ค้าส่งในต่างประเทศโดยตรง ได้แก่ ประเทศฮ่องกง มาเลเซีย ลาว
บรูไน และบางประเทศในแถบยุโรป และอเมริกา

ด้านการจำหน่ายให้กับผู้บริโภคในต่างประเทศนั้น
ตลาดที่สำคัญจะเป็นประเทศในแถบเอเชียมากกว่าเขตพื้นที่อื่นๆ
เนื่องจากมีรสนิยมและความคุ้นเคยในรสชาติอาหารที่ไม่แตกต่างจากผู้บริโภคในประเทศไทยมากนัก

(ข) การแข่งขัน

ภาวะการแข่งขันภายในประเทศ

ในปัจจุบันพบว่าผู้บริโภคปลาซาร์ดีนและปลาแมคเคอเรลกระป๋องประมาณร้อยละ 75
เป็นกลุ่มผู้บริโภคที่อาศัยในต่างจังหวัด ส่วนที่เหลือประมาณร้อยละ 25
เป็นกลุ่มผู้บริโภคในกรุงเทพมหานคร
ลักษณะของการแข่งขันของผู้ผลิตแต่ละรายจะใช้กลยุทธ์ที่ใกล้เคียงกันคือ
เน้นช่องทางการจัดจำหน่ายให้กระจายอย่างทั่วถึง การแข่งขันด้านราคา
และการพัฒนาคุณภาพของสินค้าให้ถูกรสนิยมของผู้บริโภคกลุ่มเป้าหมาย อย่างไรก็ตาม
ผู้ผลิตรายใหญ่ที่ประกอบธุรกิจมานาน
จะมีข้อได้เปรียบคู่แข่งขันหน้าใหม่ในด้านความเชี่ยวชาญในเทคโนโลยีการผลิต
รวมถึงมาตรฐานคุณภาพสินค้าที่สะอาดปลอดภัยเป็นที่มั่นใจต่อผู้บริโภค
ความสามารถในการจัดหาวัตถุดิบได้อย่างสม่ำเสมอตลอดปี และการมีช่องทางการจำหน่ายที่มากกว่า
ดังนั้นลักษณะข้อได้เปรียบเหล่านี้ จะเป็นอุปสรรคสำหรับผู้ผลิตรายใหม่ที่จะเข้ามาดำเนินธุรกิจนี้
การแข่งขันจึงเป็นการแข่งขันของผู้ผลิตรายเดิม
ซึ่งจะขึ้นอยู่กับความสามารถของผู้ผลิตแต่ละรายในการวางแผนกลยุทธ์ด้านการตลาดให้สอดคล้องกับข้อได้เปรียบที่ตนเองมี

สำหรับหอยลายและหอยแครงกระป๋องพบว่า ผู้ผลิตส่วนใหญ่จะเน้นการผลิตเพื่อการส่งออก
โดยบริษัทฯ เป็นบริษัทเดียวที่เน้นการจำหน่ายภายในประเทศ
ส่งผลให้ภาวการณ์แข่งขันภายในประเทศมีน้อย

ปัจจัยภายนอกที่อาจกระทบอุตสาหกรรมบริษัทฯ ตั้งแต่วันที่ 31 ธันวาคม 2558
ซึ่งประชาคมเศรษฐกิจอาเซียน AEC จะเริ่มมีผลบังคับใช้
ประเทศไทยในฐานะหนึ่งในสมาชิกต้องเปิดตลาดการค้าเสรีเช่นเดียวกับประเทศในกลุ่ม AEC
เป็นผลให้สินค้าของบริษัทฯ บางผลิตภัณฑ์ เช่น ปลาซาร์ดีนและปลาแมคเคอเรลในซอสมะเขือเทศ
จะมีคู่แข่งขันจากประเทศในกลุ่ม AEC เพิ่มขึ้น
อันจะเข้ามาเป็นทางเลือกของผู้บริโภคในการตัดสินใจบริโภคสินค้าที่ตนพึงพอใจ ในส่วนของบริษัทฯ
เองได้ทราบถึงปัญหาการค้าเสรี ที่บริษัทฯ จะต้องปรับตัวให้เข้ากับกติกาที่เปลี่ยนแปลงไป
โดยการพัฒนาปรับปรุงคุณภาพของสินค้า ตลอดจนรสชาติของผลิตภัณฑ์ให้ถูกใจกลุ่มผู้บริโภคอยู่เสมอ

สถานภาพในการแข่งขันของบริษัทฯ ในเรื่องจำนวนและขนาดของคู่แข่ง ในปัจจุบันบริษัทฯ
ได้ประเมินผลทั้งในส่วนจำนวนและขนาดของคู่แข่งขันในอุตสาหกรรมเดียวกัน
จุดเด่นของแต่ละบริษัทที่มีผลต่อยอดขาย หรือภาวะการแข่งขัน
และมีผลต่อการตัดสินใจของผู้บริโภคมีดังนี้

1.  ความหลากหลายของผลิตภัณฑ์

2.  รสชาติของผลิตภัณฑ์

3.  การกระจายช่องทางการจัดจำหน่าย

4.  ราคา

สถานภาพในการแข่งขันของบริษัทฯ จากการประมาณการของบริษัทฯ
พบว่าสถานภาพการแข่งขันมีอยู่สูงมาก ในเรื่องคุณภาพของสินค้าและความน่าเชื่อถือของผลิตภัณฑ์
โดยผลิตภัณฑ์ของบริษัทฯ ได้อยู่ในตลาดและครองใจผู้บริโภคมากว่า 34 ปีแล้ว
จากการสำรวจตลาดของฝ่ายการตลาดของบริษัทฯ
ส่วนแบ่งทางการตลาดเมื่อเทียบกับคู่แข่งขันพบว่าผลิตภัณฑ์ของบริษัทฯ มีส่วนแบ่งทางการตลาด ดังนี้

- ตลาดปลาซาร์ดีนและปลาแมคเคอเรลกระป๋อง มูลค่าตลาดรวมโดยประมาณ จำนวน 5,000
ล้านบาท แบ่งประเภทเป็น

1. ตลาดปลาซาร์ดีนและปลาแมคเคอเรลกระป๋องราคาสูง มีส่วนแบ่งทางการตลาด 20%
ของมูลค่าตลาดรวม จำนวน 5,000 ล้านบาท หรือเทียบเท่ากับมูลค่า 1,000 ล้านบาท
สำหรับปลาซาร์ดีนและปลาแมคเคอเรล กระป๋องราคาสูง ซึ่งบริษัทฯ มีส่วนแบ่งทางการตลาด
ประมาณ 12%

2. ตลาดปลาซาร์ดีนและปลาแมคเคอเรลกระป๋องราคาต่ำ มีส่วนแบ่งทางการตลาด 80%
ของมูลค่าตลาดรวม จำนวน 5,000 ล้านบาท หรือเทียบเท่ากับ 4,000 ล้านบาท
สำหรับปลาซาร์ดีนและปลาแมคเคอเรล บรรจุกระป๋องราคาต่ำ ซึ่งบริษัทฯ
มีส่วนแบ่งทางการตลาดประมาณ 5% ของปลาซาร์ดีนและปลาแมคเคอเรลบรรจุ
กระป๋องราคาต่ำ เนื่องจากนโยบายของบริษัทฯ
จะไม่มุ่งเน้นส่วนแบ่งทางการตลาดของผลิตภัณฑ์ดังกล่าว

- ตลาดปลาซาร์ดีนและปลาแมคเคอเรลปรุงรส มูลค่าตลาดรวมโดยประมาณ จำนวน 1,500
ล้านบาท ของมูลค่าตลาดรวม บริษัทฯ มีส่วนแบ่งทางการตลาดประมาณ 60% ของมูลค่าตลาดรวม
หรือเทียบเท่ากับ มูลค่า 900 ล้านบาท ซึ่งบริษัทฯ ได้กำหนดนโยบายและเป้าหมายอย่างชัดเจน
ที่จะมุ่งเน้นทำตลาดปลาซาร์ดีนและปลาแมคเคอเรลปรุงรสเป็นรายได้หลัก

ภาวะการแข่งขันในตลาดต่างประเทศ

มูลค่าการส่งออกปลาซาร์ดีนและปลาแมคเคอเรลกระป๋องคิดเป็นร้อยละ 10
ของการผลิตรวมโดยมีตลาดส่งออกที่สำคัญ คือ ประเทศสหรัฐอเมริกา ยุโรป
และกลุ่มประเทศในทวีปเอเชีย โดยคู่แข่งขันที่สำคัญของประเทศไทย ได้แก่ ฟิลิปปินส์ ไต้หวัน
และมาเลเซีย ในส่วนของหอยลาย และหอยแครงนั้น พบว่าประเทศไทยมีการส่งออกไม่มากนัก
เนื่องจากมีข้อจำกัดด้านวัตถุดิบ อย่างไรก็ตามคู่แข่งที่สำคัญในตลาดต่างประเทศ ได้แก่ เกาหลีใต้
มาเลเซีย อินโดนีเซีย ซึ่งกลุ่มประเทศเหล่านี้มีส่วนแบ่งการจำหน่ายหอยลาย
และหอยแครงกระป๋องในตลาดสหรัฐอเมริกาถึงร้อยละ 80 ของปริมาณการนำเข้ารวม
ในขณะที่ไทยมีส่วนแบ่งตลาดเพียงร้อยละ 20 ของมูลค่าการนำเข้ารวมเท่านั้น

สำหรับสภาพการแข่งขันตลาดต่างประเทศนั้น แบ่งเป็น 2 ด้าน คือ ด้านคุณภาพ และด้านราคา
โดยในด้านคุณภาพผลิตภัณฑ์จะมีคุณภาพที่ไม่แตกต่างกัน
เพราะต้องผลิตให้ได้มาตรฐานตามข้อกำหนดของประเทศผู้นำเข้า
ส่วนระดับราคาประเทศไทยมีข้อได้เปรียบกว่าคู่แข่งขัน เนื่องจากผู้ผลิตในประเทศ
ส่วนใหญ่ตั้งฐานการผลิตอยู่ใกล้แหล่งวัตถุดิบ
และนอกจากนั้นยังมีข้อได้เปรียบในด้านความชำนาญของแรงงาน

2.3 การจัดหาผลิตภัณฑ์หรือบริการ

(ก) ลักษณะการจัดให้ได้มาซึ่งผลิตภัณฑ์เพื่อจำหน่าย

  กำลังการผลิตและปริมาณการผลิต

กำลังการผลิต และปริมาณการผลิตของ บริษัท ผลิตภัณฑ์อาหารกว้างไพศาล จำกัด (มหาชน)
มีรายละเอียดดังนี้

  -------------------------------------- ----------- ---------- -----------
  กำลังการผลิตเต็มที่                         2555        2556       2557

  1. อาหารบรรจุกระป๋อง (พันกระป๋อง)          130,000     130,000    130,000

  ปริมาณผลิตจริง (หน่วย : พันกระป๋อง)                                 

  - ปลาซาร์ดีนและปลาแมคเคอเรลในซอสมะเขือเทศ 20,157      20,279     28,668

  - ปลาซาร์ดีนและปลาแมคเคอเรลปรุงรส และอื่นๆ  47,242      41,147     38,430

  - หอยปรุงรส                             19,649      17,123     21,471

  รวม                                    87,048      78,549     88,569

  - เศษปลา (ตัน)                          -           -          -

  อัตราการใช้กำลังการผลิต (%)                                       

  อาหารบรรจุกระป๋อง และ                    66.96       60.42      68.13
  อาหารบรรจุในภาชนะปิดผนึก                                         

  มูลค่าการผลิต (พันบาท)                     1,001,532   882,227    978,532

  อัตราเพิ่มของปริมาณการผลิต                  (15.60)     (9.76)     12.76
  -------------------------------------- ----------- ---------- -----------

ราคาต่อหน่วยของกระป๋อง, ฝา ในปี 2555 – 2557 จาก บริษัท ตรังแคนเนอรี่ จำกัด

  ------------------------------------- ---------- ---------- -----------
  ขนาด                                  ปี 2555     ปี 2556     ปี 2557

  กระป๋อง 202                            2.32       1.98       1.94

  กระป๋อง 202 อีโอ. เปลือย (แนคแคน)        2.98       2.50       2.50

  กระป๋อง 211 two pieces                 2.07       1.95       1.95

  กระป๋อง 307 two pieces                 2.78       2.58       2.25

  ฝาพิมพ์ 200                             0.58       0.46       0.46

  ฝาเปลือย 200                           0.51       0.42       0.42
  ------------------------------------- ---------- ---------- -----------

สาระสำคัญของสัญญาซื้อวัตถุดิบ

1.  ผู้ซื้อตกลงซื้อและผู้ขายตกลงขายกระป๋อง, ฝาและก้น ตามหมายเลขสินค้า 202, 211

  และ 307

2.  ผู้ขายเป็นผู้ส่งทรัพย์สินที่ขายไปยังคลังสินค้าผู้ซื้อ โดยผู้ขายจะเป็นผู้ออกค่าขนส่ง

3.  ผู้ซื้อตกลงซื้อและผู้ขายตกลงขายทรัพย์สินในราคาที่กำหนดเป็นเงื่อนไขในเรื่องจำนวนการสั่งซื้อแต่ละครั้ง

4.  ผู้ซื้อตกลงชำระเงินค่าทรัพย์สินที่ซื้อภายในระยะเวลา 60 วัน

5.  คู่สัญญาฝ่ายใดฝ่ายหนึ่งจะโอนสิทธิและหน้าที่ของตนให้บุคคลอื่นไม่ได้

ผลกระทบต่อบริษัทฯ หากสูญเสียผู้จำหน่ายวัตถุดิบกระป๋อง ซึ่งมีมูลค่าการจำหน่ายสูงกว่าร้อยละ 30
ของการซื้อวัตถุดิบของบริษัทฯ จะทำให้บริษัทฯ เสี่ยงต่อการจัดซื้อวัตถุดิบดังกล่าวทดแทนจากบริษัทอื่น
ในด้านราคา คุณภาพ ความต่อเนื่องของกระบวนการผลิตได้

 วัตถุดิบ และผู้จำหน่ายวัตถุดิบ

แหล่งที่มาของวัตถุดิบที่สำคัญส่วนใหญ่ได้จากแพปลามากกว่า 20 แห่ง ซึ่งตั้งในจังหวัดตรัง
และในจังหวัดใกล้เคียง เช่น สุราษฎร์ธานี สงขลา นครศรีธรรมราช ปัตตานี ภูเก็ต และชุมพร
เป็นต้น ในบางช่วงที่วัตถุดิบมีน้อย บริษัทฯ มีการวางแผนการซื้อวัตถุดิบสำรองไว้ในห้องเย็น
ซึ่งจัดเก็บได้นานถึง 2 เดือน จึงไม่มีปัญหาในการ
ขาดแคลนวัตถุดิบ

วัตถุดิบที่สำคัญในการผลิตได้แก่ กลุ่มปลาซาร์ดีนและปลาแมคเคอเรล เช่น ปลาทูแขก, ปลาไล้กอ,
ปลาหลังเขียว, ปลาหางแข็ง, ปลาตาโต, ปลาดุก, หอยลาย, หอยแครง
ส่วนวัตถุดิบที่เป็นส่วนผสม ได้แก่ ซอสมะเขือเทศ และเครื่องปรุงรสต่างๆ ซึ่งวัตถุดิบทั้งหมดเหล่านี้
จะจัดซื้อได้ภายในประเทศ ปัญหาเกี่ยวกับวัตถุดิบที่พบเห็นนั้น เนื่องจากวัตถุดิบหลักของบริษัทฯ ที่ใช้
ได้แก่ ปลาผิวน้ำ และหอยชนิดต่างๆ ซึ่งปลาเหล่านี้จะมีวงจรชีวิตสั้น ฉะนั้นการที่บริษัทฯ
ซื้อมาเพื่อผลิตสินค้าจึงเป็นการใช้ประโยชน์จากวัตถุดิบธรรมชาติ
แม้ว่าปลาและหอยจะมีมากในบางฤดู และบางฤดูมีน้อย แต่ปัญหาดังกล่าวมีผลกระทบต่อบริษัทฯ
ค่อนข้างน้อย ดังนั้นการพึ่งพิงผู้จำหน่ายวัตถุดิบกรณีซื้อปลา บริษัทฯ
ไม่ต้องพึ่งพาผู้จัดจำหน่ายรายใดรายหนึ่งเป็นพิเศษ และในช่วง 3 ปีติดต่อกันที่ผ่านมานี้ บริษัทฯ
ไม่มีการซื้อปลา , หอย จากรายใดรายหนึ่งเกินร้อยละ 30

ในส่วนของซอสมะเขือเทศ และเครื่องปรุงรสอื่นๆ บริษัทฯมีผู้จัดจำหน่ายให้เป็นรายประจำประมาณ
4-5 ราย ซึ่งส่งผลให้ปริมาณซอสมีใช้ตลอดปี นอกจากนี้ บริษัทฯ
ยังจัดซื้อซอสเพิ่มเติมจากโครงการหลวงอีกด้วย

วัตถุดิบที่สำคัญอีกชนิดที่บริษัทฯได้พึ่งพาการซื้อวัตถุดิบจากผู้จำหน่ายเพียงรายเดียวเกินกว่าร้อยละ 30
ของมูลค่าการซื้อวัตถุดิบทั้งหมด คือ กระป๋อง จาก บริษัท ตรังแคนเนอรี่ จำกัด
และมีความสัมพันธ์กับผู้จำหน่ายวัตถุดิบ ซึ่งเป็นบริษัทที่เกี่ยวข้องกัน คือ มีผู้บริหารร่วมกัน

  (ข) ผลกระทบต่อสิ่งแวดล้อมจากกระบวนการผลิตหรือการกำจัดวัตถุดิบเหลือใช้

บริษัทฯ ได้ลงทุนก่อสร้างบ่อบำบัดน้ำเสียโดยได้ลงทุนไปกว่า 60 ล้านบาท
เพื่อบำบัดน้ำทิ้งจากกระบวนการผลิต น้ำเสียที่ผ่านกระบวนการบำบัด
เมื่อวัดค่าแล้วพบว่าสามารถนำน้ำดังกล่าวมาใช้ประโยชน์อย่างอื่นได้ เช่น รดน้ำต้นไม้
และในปัจจุบัน บริษัทฯ ได้รับการรับรองระบบมาตรฐาน ISO 14001
ซึ่งเป็นระบบการจัดการสิ่งแวดล้อม
ซึ่งแสดงให้เห็นถึงเจตนาที่จะรักษาสิ่งแวดล้อมควบคู่ไปกับการพัฒนาอุตสาหกรรม

การควบคุมปริมาณและลักษณะน้ำทิ้งจากอาคารผลิต

- การใช้น้ำของบริษัทฯ แต่ละวันประมาณ 400 - 600 ลูกบาศก์เมตร
การผลิตดังกล่าวทำให้เกิดน้ำเสีย

การควบคุม บริษัทฯ
ใช้ระบบบำบัดแบบตะกอนลอยตัวและระบบตะกอนเร่งก่อนระบายน้ำทิ้งออกจากโรงงาน

  -------------------------------------- --------------------------------
  ค่าที่กฎหมายกำหนด                         ค่าที่โรงงานทำได้ ***

  - BOD. ไม่เกิน 20 ppm.                   ประมาณ 15 – 20 ppm.

  - SS. ไม่เกิน 50 ppm.                    ประมาณ 20 – 40 ppm.

  - Oil & Grease ไม่เกิน 5 ppm.            ประมาณ 1 – 2 ppm.

  - COD. ไม่เกิน 120 ppm.                  ประมาณ 50 – 85 ppm.
  -------------------------------------- --------------------------------

*** เป็นข้อมูลจริงก่อนปล่อยออกนอกโรงงาน

ของเสีย

  - ขยะ แบ่งออกเป็น 2 ประเภท

  1. ขยะทั่วไป ได้แก่ เศษอาหาร เศษพืชผัก เศษกระดาษ เศษถุงพลาสติก เศษขวด แก้ว
  เศษผ้าเช็ดมือ เปลือกผลไม้ เศษไม้ ฯลฯ

  2. ขยะอันตราย ได้แก่ ขวดสารเคมีอันตราย ซากถ่านไฟฉาย หลอดไฟ แบตเตอรี่

  ผ้าเปื้อนน้ำมันเครื่อง หรือ จารบี

- ผลิตภัณฑ์หมดอายุ ใช้วิธีฝังกลบในพื้นที่ของโรงงาน

การควบคุม สำนักงานอุตสาหกรรมจังหวัด

- ตะกอนจากระบบตะกอนลอยตัวนำเข้าเครื่องรีดตะกอนและอบแห้ง
นำไปทำเป็นส่วนผสมของอาหารสัตว์ ส่วนตะกอนส่วนเกิน (excess)
จากระบบตะกอนเร่งเข้าสู่บ่อหมัก

- อากาศจากปล่องควันของบอยเล่อร์

การควบคุม กรมโรงงานอุตสาหกรรม

- การขุดเจาะน้ำบาดาล การสูบน้ำบาดาลขึ้นมาใช้ต้องขออนุญาต
และมีการชำระค่าใช้น้ำบาดาลตามที่กฎหมายกำหนด

การควบคุม กรมทรัพยากรธรณี

2.4 งานที่ยังไม่ส่งมอบ

- ไม่มี -

3.  ปัจจัยความเสี่ยง

 ปัจจัยความเสี่ยงที่อาจจะมีผลกระทบต่อการผลิตของบริษัทฯ ได้แก่

1. ความเสี่ยงหนี้สินตามสัญญาปรับปรุงโครงสร้างหนี้ ประกอบด้วย

+-----------------------------------------------+----------------------+
|                                               | ณ วันที่ 31 ธค. 2557    |
+-----------------------------------------------+----------------------+
|                                               | บาท                  |
+-----------------------------------------------+----------------------+
| ส่วนของเงินต้น                                   |                      |
+-----------------------------------------------+----------------------+
| เงินกู้ยืมระยะยาว                                 | 427,253,199.99       |
+-----------------------------------------------+----------------------+
| เงินเบิกเกินบัญชี                                  | 15,543,956.91        |
+-----------------------------------------------+----------------------+
| เงินกู้ยืมระยะสั้น                                  | 59,718,000.00        |
+-----------------------------------------------+----------------------+
| ส่วนของดอกเบี้ยค้างจ่าย                            |                      |
+-----------------------------------------------+----------------------+
| ดอกเบี้ยอัตราผิดนัด                                | 160,726,073.40       |
+-----------------------------------------------+----------------------+
| ดอกเบี้ยตามสัญญาปรับปรุงโครงสร้างหนี้                 | 204,089,888.71       |
+-----------------------------------------------+----------------------+
| รวม                                           | 867,331,119.01       |
+-----------------------------------------------+----------------------+
| หัก ส่วนของหนี้สินตามสัญญาปรับปรุงโครงสร้างหนี้          | (68,250,250.00)      |
|                                               |                      |
| ที่ถึงกำหนดชำระในหนึ่งปี                            |                      |
+-----------------------------------------------+----------------------+
| สุทธิ                                           | 799,080,869.01       |
+-----------------------------------------------+----------------------+

บริษัทฯ มีหนี้สินรวมสูงกว่าสินทรัพย์รวม จำนวน 282.61 ล้านบาท ซึ่งอาจเป็นปัจจัยกระทบต่อความ
สามารถในการดำเนินงานได้อย่างต่อเนื่อง

2. ความเสี่ยงเกี่ยวกับการดำเนินธุรกิจ

ลูกค้าซื้อของร้อยละ 30 ของรายได้รวมของบริษัทฯ ไม่มี เนื่องจากผลิตภัณฑ์ของบริษัทฯ
ได้กระจายหน่วยการขายไปทั่วประเทศ และยังไม่มีลูกค้าที่สั่งซื้อสินค้าในจำนวนที่สูงเกินกว่าร้อยละ
30 แต่หากกรณีบริษัทฯดำเนินธุรกรรมทางการค้ากับคู่ค้าที่เป็นตัวแทนกระจายหน่วยการขายรายเดียว
อาจมีความเสี่ยงทางการค้าเพิ่มขึ้น

กรณีวัตถุดิบสำคัญมูลค่าตั้งแต่ร้อยละ 30 ของต้นทุนรวมมีราคาผันแปรมาก
วัตถุดิบที่สำคัญที่มีต้นทุนรวมเกินกว่าร้อยละ 30 คือ บรรจุภัณฑ์ (กระป๋องและฝา) ปัจจุบันบริษัทฯ
ได้สั่งซื้อจาก บริษัท ตรังแคนเนอรี่ จำกัด ซึ่งเป็นบริษัทที่เกี่ยวข้องกันโดยมีผู้บริหารร่วมกัน
จึงลดความเสี่ยงจากสินค้าขาดแคลนได้ เนื่องจาก บริษัท ตรังแคนเนอรี่ จำกัด
ได้ผลิตและจัดส่งให้แก่บริษัทฯ แต่เพียงผู้เดียว ส่วนราคาขาย บริษัท ตรังแคนเนอรี่ จำกัด
ได้คิดราคาขายให้กับบริษัทฯ ตามราคาตลาด โดยที่บริษัทฯ
มีอิสระเลือกที่จะจัดซื้อกับบริษัทภายนอกก็ได้

3. ความเสี่ยงด้านการเงิน

บริษัทฯ มีความเสี่ยงอันเกี่ยวเนื่องกับการเปลี่ยนแปลงของอัตราดอกเบี้ย
และความผันผวนของอัตราแลกเปลี่ยน ซึ่งบริษัทฯ
จะพิจารณาใช้เครื่องมือทางการเงินที่เหมาะสมเพื่อป้องกันความเสี่ยงดังกล่าว อย่างไรก็ตาม
บริษัทฯ ไม่มีนโยบายที่จะถือหรือออกเครื่องมือทางการเงินเพื่อการเก็งกำไรหรือเพื่อการค้า

4. ความเสี่ยงจากอัตราดอกเบี้ย

เกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อผลการดำเนินงานและกระแสเงินสดของบริษัทฯ โดยบริษัทฯ
มีสินทรัพย์และหนี้สินที่มีความเสี่ยงจากอัตราดอกเบี้ย ดังนี้

+------------------------------+---------+---------+---------+---------+
|                              | จ       |         | อัตราดอ  |         |
|                              | ำนวนเงิน |         | กเบี้ยต่อปี |         |
+------------------------------+---------+---------+---------+---------+
|                              | 31 ธค.  | 31 ธค.  | 31 ธค.  | 31 ธค.  |
|                              | 2557    | 2556    | 2557    | 2556    |
|                              |         |         |         |         |
|                              | ล้านบาท  | ล้านบาท  | บาท     | บาท     |
+------------------------------+---------+---------+---------+---------+
| เงินฝากธนาคารประเภทออมทรัพย์    | 40.67   | 70.02   | 0.1     | 0.75    |
|                              |         |         | 25-0.50 |         |
+------------------------------+---------+---------+---------+---------+
| หนี้สินตามสัญญาปรับปรุงโครงสร้างหนี้  | 502.52  | 544.52  | 6.37    | 6.375 - |
|                              |         |         | 5-6.875 | 6.875   |
+------------------------------+---------+---------+---------+---------+

5. ความเสี่ยงด้านการให้สินเชื่อ

บริษัทฯ มีความเสี่ยงด้านการให้สินเชื่อจากการไม่ได้รับชำระหนี้จากลูกหนี้การค้า อย่างไรก็ตาม
บริษัทฯ มีการพิจารณาความสามารถในการจ่ายชำระหนี้ของลูกหนี้การค้าแต่ละราย
ในการพิจารณาให้สินเชื่อและได้พิจารณาตั้งค่าเผื่อหนี้สงสัยจะสูญสำหรับลูกหนี้ตามนโยบายการบัญชี
ซึ่งฝ่ายบริหารเชื่อว่าเพียงพอแล้ว

6. มูลค่ายุติธรรม

เนื่องจากสินทรัพย์ทางการเงินและหนี้สินทางการเงินส่วนใหญ่จัดอยู่ในประเภทระยะสั้น
และเงินกู้ยืมระยะยาว มีอัตราดอกเบี้ยอยู่ในเกณฑ์เดียวกับตลาด ฝ่ายบริหารของบริษัทฯ
จึงเชื่อว่ามูลค่าตามบัญชีของสินทรัพย์และหนี้สินทางการเงินดังกล่าว
แสดงมูลค่าไม่แตกต่างจากมูลค่ายุติธรรมอย่างมีสาระสำคัญ

7. ด้านวัตถุดิบ

เนื่องจากวัตถุดิบหลักของบริษัทฯ ได้แก่ ปลาผิวน้ำ และหอยชนิดต่างๆ ซึ่งปลาผิวน้ำ เช่น ปลาทูแขก
ปลาหลังเขียว จะมีตลอดทั้งปี และปลาเหล่านี้จะมีวงจรชีวิตสั้น ฉะนั้นการที่บริษัทฯ
ซื้อวัตถุดิบมาเพื่อผลิตสินค้าจึงเป็นการใช้ประโยชน์จากวัตถุดิบธรรมชาติ
แต่ข้อจำกัดว่าปลาและหอยจะมีมากในบางฤดูกาลและบางฤดูกาลมีน้อย
ตลอดจนความแปรปรวนสภาพดินฟ้าอากาศ ก็เป็นปัจจัยหนึ่งที่จะส่งผลกระทบต่อปริมาณวัตถุดิบ

8. ด้านแรงงาน

เนื่องจากการดำเนินการผลิตต้องอาศัยแรงงานจำนวนมาก
ในการแปรรูปวัตถุดิบให้อยู่ในสภาพที่พร้อมจะประกอบอาหาร เช่น การล้างทำความสะอาด
การหั่นเป็นชิ้นที่มีขนาดมาตรฐาน การบรรจุกระป๋อง แรงงานในท้องถิ่น
และความเชี่ยวชาญจึงเป็นส่วนประกอบสำคัญในการดำเนินการผลิต ซึ่งบริษัทฯ
มีนโยบายในการจัดการ โดยการรับแรงงานในจังหวัดตรัง และจังหวัดพื้นที่ใกล้เคียง มีการฝึกฝน
และการอบรมให้ความรู้ในกระบวนการผลิตทุกขั้นตอน ตลอดทั้งการสร้างแรงจูงใจในด้านต่างๆ เช่น
ค่าแรง สวัสดิการ ผลตอบแทนอื่นๆ อยู่ตลอดเวลา

4. ทรัพย์สินที่ใช้ในการประกอบธุรกิจ

 (1) ลักษณะสำคัญของทรัพย์สินถาวรหลักที่บริษัทใช้ในการประกอบธุรกิจ

บริษัท ผลิตภัณฑ์อาหารกว้างไพศาล จำกัด (มหาชน)

ที่ดิน อาคาร และเครื่องจักร - สุทธิ

ณ วันที่ 31 ธันวาคม 2557

+-----------------+--------------+----------+-------------------------+
| ประเภท /        | ลักษณะกรรมสิทธิ์ | มูลค      | ภาระผูกพัน                |
| ลักษณะทรัพย์สิน     |              | ่า/ตามบัญชี |                         |
|                 |              |          |                         |
|                 |              | (พันบาท)  |                         |
+-----------------+--------------+----------+-------------------------+
| ที่ดิน             |              | 116,834  | ติดจำนองกับธนาคารกรุงไทย   |
| และส่วนปรับปรุงที่ดิน |              |          | จำกัด(มหาชน)             |
|                 |              |          |                         |
| ที่ดินส่วนที่ตีราคาเพิ่ม |              |          |                         |
+-----------------+--------------+----------+-------------------------+
| - โฉนดที่ดิน 18    | บ            |          | วงเงินจำนอง 610 ล้านบาท   |
| โฉนด            | ริษัทเป็นเจ้าของ |          |                         |
+-----------------+--------------+----------+-------------------------+
| - น.ส.3 ก.      | บ            |          | วงเงินจำนอง 5 ล้านบาท     |
|                 | ริษัทเป็นเจ้าของ |          |                         |
+-----------------+--------------+----------+-------------------------+
| - โฉนดที่ดิน 16    | นายสุรินทร์     |          | วงเงินจำนอง 80 ล้านบาท    |
| โฉนด            | โตทับเที่ยง     |          |                         |
+-----------------+--------------+----------+-------------------------+
| อาคาร           | บ            | 72,007   | ติดจำนองกับธนาคารกรุงไทย   |
|                 | ริษัทเป็นเจ้าของ |          | จำกัด(มหาชน)             |
+-----------------+--------------+----------+-------------------------+
| - พร้อมที่ดิน 18    |              |          | วงเงินจำนอง 610 ล้านบาท   |
| โฉนด            |              |          |                         |
+-----------------+--------------+----------+-------------------------+
| เ               |              | 58,115   | ติดจำนองกับธนาคารกรุงไทย   |
| ครื่องจักรและอุปกรณ์ |              |          | จำกัด(มหาชน)             |
+-----------------+--------------+----------+-------------------------+
| - จำนวน 76      | บ            |          | วงเงินจำนอง 134.80       |
| เครื่อง           | ริษัทเป็นเจ้าของ |          | ล้านบาท                  |
+-----------------+--------------+----------+-------------------------+
| เค              | บ            | 24,176   | ไม่มีภาระผูกพัน             |
| รื่องมือเครื่องใช้และ | ริษัทเป็นเจ้าของ |          |                         |
|                 |              |          |                         |
| เครื่องตกแต่ง      |              |          |                         |
+-----------------+--------------+----------+-------------------------+
| ยานพาหนะ        | บ            | 22,357   | ไม่มีภาระผูกพัน             |
|                 | ริษัทเป็นเจ้าของ |          |                         |
+-----------------+--------------+----------+-------------------------+
| ส               | บ            | 647      | ไม่มีภาระผูกพัน             |
| ินทรัพย์ระหว่างติดตั้ง | ริษัทเป็นเจ้าของ |          |                         |
+-----------------+--------------+----------+-------------------------+
| รวม             |              | 294,136  |                         |
+-----------------+--------------+----------+-------------------------+

ณ วันที่ 31 ธันวาคม 2557 และ 2556 บริษัทฯ มีสินทรัพย์ภายใต้สัญญาเช่าซื้อประเภทยานพาหนะ
มูลค่าสุทธิตามบัญชีเป็นจำนวน 10.71 ล้านบาท และจำนวน 1.60 ล้านบาท ตามลำดับ โดยบริษัทฯ
จะได้รับโอนกรรมสิทธิ์ในสินทรัพย์ดังกล่าว
เมื่อได้จ่ายชำระหนี้แก่เจ้าหนี้ตามสัญญาเช่าซื้อครบถ้วนแล้ว

 ณ วันที่ 31 ธันวาคม 2557 และ 2556 ที่ดินราคาทุนจำนวน 2.93 ล้านบาท พร้อมสิ่งปลูกสร้างราคาทุนจำนวน 238.22 ล้านบาท เท่ากันทั้งสองปี มูลค่าสุทธิตามบัญชีจำนวน 67.37 ล้านบาท และ 70.21 ล้านบาท และเครื่องจักรราคาทุน 184.21 ล้านบาท เท่ากันทั้งสองปี มีมูลค่าสุทธิตามบัญชีจำนวน 0.001 ล้านบาท และ 0.09 ล้านบาท ตามลำดับ บริษัทฯ นำไปค้ำประกันหนี้สินตามสัญญาปรับปรุงโครงสร้างหนี้ รวมทั้งโอนผลประโยชน์ในการทำประกันภัยของทรัพย์สินดังกล่าวให้กับธนาคารพาณิชย์ และสถาบันการเงิน

5. ข้อพิพาททางกฎหมาย

บริษัทฯ มีการฟ้องร้องดำเนินคดีต่อคู่ความดังนี้

1.คดีฟ้องร้องกับ บริษัท จ้าว จำกัด ซึ่งเป็นบริษัทประกอบธุรกิจซื้อขายสินค้า อุปโภค บริโภค
และอื่นๆ ในข้อหาหรือฐานความผิด คือ ผิดสัญญาซื้อขายมูลค่าเงินต้นทางคดี จำนวน 21.86
ล้านบาท คดีอยู่ในระหว่างการพิจารณาของศาล

2.คดีฟ้องร้อง อดีตผู้บริหารและพนักงานของบริษัทฯ จำนวน 5 คน ในข้อหาหรือฐานความผิด คือ
ละเมิด เรียกค่าเสียหาย ในการมีส่วนสนับสนุนหรือเอื้อประโยชน์ต่อธุรกรรมการค้าของบริษัท จ้าว
จำกัด ซึ่งถูกบริษัทฯ ฟ้องร้องดำเนินคดีในกรณีแรก

6. ข้อมูลทั่วไปและข้อมูลสำคัญอื่น

 6.1 ข้อมูลทั่วไป

บริษัท ผลิตภัณฑ์อาหารกว้างไพศาล จำกัด (มหาชน) ประกอบธุรกิจผู้ผลิต
และจำหน่ายอาหารกระป๋องและอาหารบรรจุภาชนะปิดผนึก โดยมีที่ตั้งสำนักงานใหญ่ที่ 88/9 หมู่ 4
ตำบลนาท่ามเหนือ อำเภอเมือง จังหวัดตรัง เลขทะเบียน บริษัท 0107537002591 โทรศัพท์
075-276088 โทรสาร 075-276099 บริษัทฯ มีทุนจดทะเบียน 510,000,000 บาท เป็นหุ้นสามัญ
51,000,000 หุ้น มูลค่าหุ้นที่ตราไว้หุ้นละ 10 บาท เรียกชำระแล้ว 37,619,999 หุ้น มูลค่า
376,199,990 บาท ในปี 2546

 6.2 ข้อมูลสำคัญอื่น

- ไม่มี -